**ELŐTERJESZTÉS**

**Körmend Város Önkormányzata Képviselő-testülete 2022. június 29-i rendkívüli ülésére**

**Tárgy**: Körmend, IV. Béla király u. 3. szám alatti garázs értékesítése

Tisztelt Képviselő-testület!

A Képviselő-testület 2021. novemberében döntött arról, hogy él elővásárlási jogával a Körmend, IV. Béla király utca 3. szám alatti, 33 m2 területű garázs ½ tulajdoni hányadának értékesítése során, és megvásárolta így az ½ tulajdoni hányadot, így a garázs 1/1 tulajdonosa Körmend Város Önkormányzata lett.

A bérlő -aki eredetileg szerette volna megvásárolni az ½ tulajdoni hányadot – fél évet kért, hogy addig ne értékesítse az Önkormányzat az ingatlant, hogy hadd tudja a dolgait a garázsban rendezni.

Az Önkormányzat pályázati úton meghirdette a garázs 1/1 tulajdoni hányadának értékesítését. Kikiáltási árnak 3.750.000 Ft. összeget határozott meg a Testület. Az ingatlan bérletbe van adva, a bérlőt törvény szerinti elővásárlási jog illeti meg. A pályázati eljárás során bérleti joggal terhelten került az ingatlan meghirdetésre, a Városgondokság, mint Bérbeadó ugyanakkor felmondta a bérletet, elősegítve ezzel a leendő Vevő bérleménnyel kapcsolatos rendelkezési jogainak érvényesülését.

A nyílt pályázati eljárás során 4 db pályázat érkezett, a legjobb ajánlatot Szabó Dóra Rita Körmend, Széchenyi u. 15. személy tette, megajánlása: 5.510.000 FT.

A pályázat során csak az ár került versenyeztetésére értelemszerűen.

Kérem a Testületet, hogy döntsön a pályázat eredményéről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a lefolytatott nyílt pályázati eljárás alapján értékesíti a körmendi 200/19/A/1 hrsz-ú, 33 m2 területű, garázs megjelölésű társasházi ingatlant (Körmend, IV. Béla király utca 3.) Szabó Dóra Rita Körmend, Széchenyi u. 15. szám alatti lakos, Vevő részére 5.510.000 Ft. vételáron. A vételárat egyösszegben kell megfizetni a megkötendő adásvételi szerződés hatálybalépésétől számított 30 napon belül. A vételár meg nem fizetése esetén az Eladó Körmend Város Önkormányzatát elállási jog illeti meg.

Az ingatlan bérlőjét elővásárlási jog illeti meg, így ha a bérlő él az elővásárlási jogával, akkor az adásvételi szerződés a bérlővel jön létre érvényesen.

A Magyar Államot elővásárlási jog illeti meg, ha a Magyar Állam él az elővásárlási jogával, akkor az adásvételi szerződés a Magyar Állammal jön létre érvényesen.

Amennyiben a Vevővel jön létre érvényesen az adásvételi szerződés, az adásvétellel kapcsolatos valamennyi költséget a nyertes pályázó (Vevő) viseli.

Körmend, 2022. 05. 18.

**Bebes István**

**polgármester**